CELEX: 52005PC0438
Language: et
Date: 2005-09-21
Title: Ettepanek Euroopa parlamendi ja Nõukogu direktiiv, andmete säilitamise kohta, mida on töödeldud üldkasutatavate elektrooniliste sideteenuste osutamisel, ja millega muudetakse direktiivi 2002/58/EÜ {SEK(2005) 1131}

EUROOPA ÜHENDUSTE KOMISJON
                                                Brüssel 21.9.2005
                                                KOM(2005) 438 lõplik
                                                2005/0182 (COD)
                                    Ettepanek
           EUROOPA PARLAMENDI JA NÕUKOGU DIREKTIIV,
   andmete säilitamise kohta, mida on töödeldud üldkasutatavate elektrooniliste
      sideteenuste osutamisel, ja millega muudetakse direktiivi 2002/58/EÜ
                                (komisjoni esitatud)
                                {SEK(2005) 1131}
ET                                                                              ET
 ---pagebreak---                                       SELETUSKIRI
   1. ETTEPANEKU TAUST
      • Ettepaneku põhjused ja eesmärgid
      Kodanikud kasutavad igapäevasel asjaajamisel elektroonilisi sidevõrke ja teenuseid
      üha enam. Kõnealuse teabevahetusega kaasnevad nn liiklusandmed või
      asukohaandmed, mis sisaldavad näiteks üksikasju helistaja asukoha, valitud numbri,
      kõne aja ja kestuse kohta. Kui need lisatakse andmetele, mis võimaldavad kindlaks
      teha abonendi või teenuse kasutaja, siis on sellised liiklusandmed olulised
      õiguskaitse ja turvalisusega seotud eesmärkidel, nagu raskete kuritegude, nt
      terrorismi ja organiseeritud kuritegevuse ennetamine, uurimine, avastamine ja kohtus
      menetlemine.
      Arvestades muutusi majandusmudelites ja teenuste pakkumisel, nagu ühtsed tariifid,
      ettemakstud ja tasuta elektroonilised sideteenused, ei säilita kõik operaatorid alati
      liiklusandmeid samas ulatuses kui varasematel aastatel, vaid sõltuvalt pakutud
      teenusest. Seda suundumust tugevdab ka hiljutine internetiprotokollil põhineva
      telefonisideteenuse pakkumine, või isegi ühtse hinnatasemega teenused tavatelefoni
      side puhul. Sellise töökorralduse juures ei pea operaatorid arve koostamiseks enam
      liiklusandmeid säilitama. Kui liiklusandmeid enam arvete koostamiseks või muudeks
      toiminguteks ei säilitata, ei ole need valitsusasutustele ka õiguspärastel juhtumitel
      kättesaadavad. Teisisõnu muudab selline areng palju raskemaks valitsusasutuste
      kohustuse ennetada organiseeritud kuritegevust ja terrorismi ning sellega võidelda, ja
      lihtsamaks kurjategijate omavahelise suhtluse ilma hirmuta, et õiguskaitseorganid
      kasutavad nendega seotud sideandmeid nende takistamiseks.
      Kõnealuses valdkonnas on kiiresti vaja võtta vastu ühtlustatud sätted EL tasandil.
      Mõned liikmesriigid on võtnud või kavatsevad võtta riiklikke meetmeid, mis
      nõuaksid, et osa operaatoritest või kõik operaatorid säilitaksid ettenähtud andmeliike
      nii, et neid saaks vajaduse korral kasutada eelpool nimetatud eesmärkidel.
      Erinevused liikmesriikide liiklusandmete säilitamisega seotud õigusnormides ja
      tehnilistes normides on takistuseks elektrooniliste sideteenuste siseturul, kuna
      teenuse pakkujatele seatakse erinevaid nõudmisi olenevalt säilitatavate andmete
      liigist ja säilitamistingimustest. Kõnealused normid tuleks seega ühtlustada vastavalt
      EÜ asutamislepingu artiklile 14. 120
      • Üldine taust
      Vajadust eeskirjade järele, mis ELi tasandil kindlustaksid liiklusandmete
      kättesaadavuse terrorismivastase võitluse jaoks kõigis 25 liikmesriigis, kinnitas
      Euroopa Ülemkogu oma 25. märtsi 2004. aasta deklaratsioonis terrorismivastase
      võitluse kohta. Pärast terrorirünnakuid Madridile andis Euroopa Ülemkogu
      nõukogule ülesandeks analüüsida ettepanekuid sideteenuste liiklusandmete
      säilitamist käsitlevate eeskirjade kehtestamise kohta teenuse pakkujatele, et need
      oleks võimalik aastal 2005 vastu võtta. Asjakohase õigusakti vastuvõtmise
      esmatähtsust kõnealuses valdkonnas kinnitati hiljuti 16. ja 17. juuni Euroopa
      Ülemkogu istungi järeldustes, samuti ka justiits- ja siseküsimuste nõukogu 13. juuni
      2005. aasta kohtumisel, pärast terroriakte Londonis.
ET                                           2                                               ET
 ---pagebreak---    • Ettepaneku valdkonnas kehtivad sätted
   Eraelu puutumatust ja elektroonilist sidet käsitleva direktiivi 2002/58/EÜ artiklitega
   6 ja 9 ühtlustatakse isikuandmete kaitse eeskirjad, mida kohaldataks elektrooniliste
   sideteenuste kasutamisega kaasnevate liiklus- ja asukohaandmete töötlemise suhtes.
   Kui kõnealuseid andmed enam edastamiseks ei vajata, tuleb need kustutada või
   anonüümseks muuta, v.a andmed, mis on vajalikud arvete koostamiseks või
   sidumistasude jaoks; nõusoleku küsimisel võib teatud andmeid kasutada ka
   turustamiseesmärkidel ja lisaväärtusteenuse osutamiseks. Artikli 15 lõikes 1
   sätestatakse, et liikmesriik võib ette näha piiranguid (muuhulgas) artiklite 5, 6 ja 9
   reguleerimisalas, kui selline piiramine on vajalik, otstarbekas ja proportsionaalne
   meede selleks, et kaitsta demokraatlikus ühiskonnas riiklikku julgeolekut,
   riigikaitset, avalikku korda; ennetada, uurida, avastada ja kohtus menetleda
   kuritegusid.
   • Vastavus liidu muudele tegevuspõhimõtetele ja eesmärkidele
   Käesolev ettepanek on kooskõlas ühenduse õiguse ja põhiõiguste hartaga. Kuigi on
   selge, et kavandatav direktiiv mõjutab kodanike õigust eraelu puutumatusele, mis on
   tagatud harta artikliga 7 ja ka õigust isikuandmete kaitsele, mis tagatud harta artikliga
   8, on nende õiguste rikkumine õigustatud harta artikli 52 kohaselt. Kõnealuste
   õiguste piiramine käesoleva ettepanekuga on proportsionaalne ja vajalik, et
   saavutada üldiselt tunnustatud eesmärke kuritegevuse ja terrorismi ennetamisel ning
   nende vastu võitlemisel.
   Lisaks on ettepaneku mõju kodanike eraelule piiratud: esiteks määratakse selgelt
   kindlaks eesmärgid, milleks säilitatud andmeid võib kasutada, teiseks määratakse
   kindlaks säilitatavad andmeliigid ja kolmandaks määratakse kindlaks
   säilitamistähtaeg. Veel üks oluline tagatis on, et käesolevat direktiivi ei saa
   kohaldada side sisu suhtes – see viiks telekommunikatsiooni pealtkuulamiseni, mis
   jääb väljaspoole käesoleva õigusakti reguleerimisala.
   Teenuse- ja võrgupakkujate säilitatud andmete töötlemine vastavalt käesoleva
   direktiivi sätetele on kaetud andmekaitse üld- ja erisätetega vastavalt direktiividele
   95/46/EÜ ja 2002/58/EÜ, mis tegelikkuses tähendab, et muid lisasätteid üldiste
   andmekaitsepõhimõtete ja andmete turvalisuse kohta ei ole vaja. See tähendab ka, et
   kõnealuste andmete töötlemine toimub kõigis liikmesriikides andmekaitsega
   tegelevate ametiasutuste täieliku järelvalve all.
ET                                         3                                                 ET
 ---pagebreak---    2. KONSULTEERIMINE HUVITATUD ISIKUTEGA JA MÕJU HINDAMINE
      • Konsulteerimine huvitatud isikutega
      Konsultatsioonimeetodid, peamised sihtvaldkonnad ja vastajate üldiseloomustus
      2001. aastast seoses küberkuritegevust käsitleva foorumi koosolekutega on
      liiklusandmete küsimuses konsulteeritud õiguskaitseorganitega, elektrooniliste
      sideteenuste tööstusega ja andmekaitseekspertidega.
      14. juunil 2004. aastal korraldati vastavasisuline koosolek organiseeritud
      kuritegevuse vastase võitluse foorumi juhatusel, millest võtsid osa
      õiguskaitseorganite, tööstuse ja andmekaitseorganisatsioonide esindajad. 30. juulil
      2004. aastal esitasid infoühiskonna ja meedia peadirektoraat ning õigus-, vabadus- ja
      turvalisusküsimuste peadirektoraat ühise nõuandedokumendi liiklusandmete
      säilitamise kohta, valmistamaks ette asjakohast 21. septembri 2004. aasta avalikku
      seminari. Ühisele nõuandedokumendile saadi kaastöid ja arvamusi mitmelt poolt,
      eriti tööstuselt ja kodanikuõigustega tegelevatelt ühendustelt. 21. septembri avalik
      seminar andis komisjonile lisateavet.
      Ettepaneku koostamisel toetus komisjon laiaulatuslikule teemakohasele avalikule
      arvamusvahetusele, sealhulgas aruteludele Euroopa Parlamendis.
      Vastuste kokkuvõte ja nende arvessevõtmine
      Konsulteerimine kinnitas, et side liiklusandmete säilitamine on õiguskaitseorganite
      jaoks oluline vahend kuritegevuse ja terrorismi ennetamiseks ning nendega
      võitlemiseks. Õiguskaitseorganid osutasid sellele, et nende eesmärkide täitmise jaoks
      peaks säilitamistähtaeg olema nii pikk kui vajalik ja hõlmama nii palju andmeid kui
      vajalik. Eelkõige raskete kuritegude töömahuka uurimise puhul, mille lõpuleviimine
      võib võtta aastaid, läheb pidevalt vaja ka vanemaid andmeid. Toodi mitmeid näiteid
      juhtumite kohta, kus sellised andmed osutusid eeluurimisel oluliseks, peamiselt
      selliste kuritegude puhul nagu pommirünnakud ja mõrvad.
      Euroopa telekommunikatsiooni- ja internetitööstuse huvirühmade esindajad ja ka
      iseseisvad elektroonilisi sideteenuseid pakkuvad äriühingud avaldasid arvamust, et
      kuigi nemad on nõus õiguskaitsega koostööd tegema ja on seda ka teinud, kaasnevad
      pikkade säilitamistähtaegadega märkimisväärsed kulud ja andmete lihtne
      alleshoidmine oleks piisav. Nad palusid, et säilitamistähtajad ei ületaks kuute kuud,
      kuna suur osa õiguskaitseorganite taotletud andmetest ei ole vanemad kui kuus kuud,
      ja mehhanismide loomist neile tekitatud lisakulude hüvitamiseks.
      Andmekaitsega tegelevate ametiasutuste esindajad ja kodanikuõiguste ühendused
      väitsid, et andmete säilitamine tähendab kodanike eraelu puutumatuse rikkumist,
      mistõttu peaksid säilitamistähtajad olema nii lühikesed kui võimalik. Kokkuvõttes
      kaheldi kuute kuud ületavate säilitamistähtaegade proportsionaalsuses. Nad
      väljendasid ka muret säilitamise lõplikkuse ja eesmärkide suhtes, mis tuleks selgelt
      määratleda.
ET                                          4                                               ET
 ---pagebreak---    Käesolevas ettepanekus sätestatakse tasakaalustatud lähenemine ja see põhineb lisas
   esitatud mõju hindamisel. Õiguskaitse põhivajadused katab mobiili- ja
   tavatelefoniteenustega kaasnevate liiklusandmete puhul ühe aasta pikkune
   säilitamistähtaeg ja internetikasutusega kaasnevate liiklusandmete puhul kuue kuu
   pikkune säilitamistähtaeg, mis samas piirab ka tööstusele tekitatud kulusid ja
   kodanike eraelu puutumatuse rikkumist. Kuue kuu pikkune säilitamistähtaeg oleks
   olnud liiga lühike (isegi kui suur osa õiguskaitseorganite taotlustest hõlmab andmeid,
   mis ei ole vanemad kui kuus kuud), sest kuuest kuust vanemaid andmeid taotletakse
   üldiselt seoses kõige raskemate kuritegudega, nt terrorismi ja organiseeritud
   kuritegevuse või tapmisega.
   • Ekspertarvamuste kogumine ja kasutamine
   Välisekspertiisi korraldamine ei olnud vajalik.
   • Mõju hindamine
   Arvesse on võetud erinevaid võimalusi. 2002. aastal kutsus nõukogu selgesõnaliselt
   üles pidama kahekõnet nii siseriiklikul kui ELi tasandil, leidmaks andmete
   säilitamise probleemile sellist lahendust, kus oleksid olemas vahendid nii
   kuritegevuse ennetamiseks, avastamiseks, uurimiseks ja kohtus menetlemiseks kui ka
   füüsiliste isikute põhiõiguste ja -vabaduste, samuti andmete ja kirjavahetuse kaitseks.
   Kuigi avalik konsulteerimine ja arvamusvahetus kõnealusel teemal on olnud
   laiaulatuslik, sealhulgas ka arutelu Euroopa Parlamendis, ei ole nende tulemusena
   ühtset lahendust leitud.
   Kui andmete säilitamisega ei tegelda, jäävad olemasolevad andmete säilitamist
   käsitlevad õigusnormid killustatuks. Mittesiduv õigusakt ei tule kõne alla, kuna see ei
   võimalda piisavat õiguskindlust. Kolmanda samba raamesse kuuluv algatus andmete
   säilitamise kohustuste kohta jäeti samuti kõrvale, kuna see ei ühilduks kehtiva
   ühenduse õigusega. Õigusakti koostamist nõudis oma deklaratsioonis
   terrorismivastase võitluse kohta ka Euroopa Ülemkogu.
   Ettepanek direktiivi kohta võimaldab siseturu jaoks vajalikku ühtlustamise taset.
   Võrreldes määrusega jätab direktiiv rakendamisel liikmesriikidele teatavad
   manööverdamisvõimalused tundlikus valdkonnas rakendamisel. Määrus oleks olnud
   liialt jäik, eriti võttes arvesse erinevate operaatorite kasutatavat tehnilist korraldust
   erinevates maades. Direktiiv jätab liikmesriikidele piisava varu siseriiklike piirangute
   arvestamiseks. Igal juhul ei ole võimalik jääda praeguse olukorra juurde, kuna
   erinevad siseriiklikud sätted kõnealuses valdkonnas takistavad teenuste vaba
   pakkumist. Käesoleva õigusakti valikule ja konkreetsele õiguslikule alusele, milleks
   on EÜ asutamislepingu artikkel 95, osutati ka komisjoni personali 22. märtsi 2005.
   aasta töödokumendi SEK (2005) 420 õiguslikus analüüsis. Komisjon viis läbi mõju
   hindamise, mille aruanne on kättesaadav:
   http://europa.eu.int/comm/dgs/justice_home/evaluation/dg_coordination_evaluation_
   annexe_en.htm.
ET                                         5                                                 ET
 ---pagebreak---    3. ETTEPANEKU ÕIGUSLIK KÜLG
      • Kavandatava meetme kokkuvõte
      Kavandatava direktiivi eesmärk on ühtlustada üldkasutatavate elektrooniliste
      sideteenuste või üldkasutatavate sidevõrkude pakkujate kohustusi säilitada teatavaid
      sideandmeid, nii et neid oleks võimalik edastada liikmesriikide pädevatele
      ametiasutustele raskete kuritegude, nt terrorismi ja organiseeritud kuritegevuse
      ennetamiseks, uurimiseks, avastamiseks ja kohtus menetlemiseks. 310
      • Õiguslik alus
      EÜ asutamislepingu artikkel 95.
      • Subsidiaarsuse põhimõte
      Subsidiaarsuse põhimõtet kohaldatakse juhul, kui ettepanek ei kuulu ühenduse
      ainupädevusse.
      Liikmesriigid ei saa ettepaneku eesmärke täielikult saavutada järgmis(t)el
      põhjus(t)el.
      Liiklusandmete säilitamistähtaegade ühtlustamist ei saa liikmesriigid ise saavutada.
      ELi meede, mida nõudis Euroopa Ülemkogu, tagab liiklusandmete säilitamise ja
      nende kättesaadavuse õiguskaitseorganitele terves Euroopa Liidus.
      Kuna õiguskaitseorganite juurdluste tõhusus sõltub suurel määral rahvusvahelisest
      koostööst ja erinevatel siseriiklikel valikutel on halb mõju elektrooniliste
      sideteenuste turule, on üleeuroopaline liiklusandmete säilitamisskeemide
      ühtlustamine kõige sobivam meede. Kulude hüvitamise põhimõte võimaldab
      siseturul luua võrdsed võimalused elektrooniliste sideteenuste pakkujatele.
      Ühenduse meetmega saavutatakse ettepaneku eesmärgid paremini järgmis(t)el
      põhjus(t)el.
      ELi meetmega saavutatakse ettepaneku eesmärgid paremini, sest see tagab
      liiklusandmete         üleeuroopalise     säilitamise   ja    nende     kättesaadavuse
      õiguskaitseorganitele ühesugustel tingimustel. Sellest on kasu ka elektroonilise side
      tööstusel, eriti neil äriühingutel, kes pakuvad teenuseid mitmes liikmesriigis, sest nad
      saavad oma tehnoloogia standardida. 325
      Kvalitatiivsed näitajad, mis osutavad, et liidu tasemel saab eesmärki paremini
      saavutada, on õiguskaitseorganite tõhusus kuritegevuse ja terrorismi ennetamisel
      ning sellega võitlemisel, eriti organiseeritud kuritegevuse ja terrorismi puhul, mis on
      tihti piiriülesed. 327
      Ettepanek piirdub sellega, mida liikmesriigid piisaval tasemel saavutada ei suuda ja
      mida liit suudab, määrates kindlaks säilitamiskohustuste ulatuse elektrooniliste
      sideteenuste või üldkasutatavate sidevõrkude pakkujatele. Ettepanek jätab
      liikmesriikide valida, millistel ametiasutustel peaks olema juurdepääs säilitatud
ET                                             6                                               ET
 ---pagebreak---    andmetele ja millistel tingimustel. Juurdepääs teabele ja selle vahetamine asjaomaste
   õiguskaitseorganite vahel on teema, mis jääb väljaspoole EÜ asutamislepingu
   reguleerimisala.
   Siinjuures on vaja nimetada, et komisjon valmistab praegu ette õigusaktide eelnõusid
   vastavalt Euroopa Liidu lepingule seoses teabe kättesaadavuse põhimõttega
   õiguskaitseorganitele ning seoses andmete säilitamise põhimõtete kehtestamisega
   kolmanda samba raames. Tuleks veel märkida, et käesoleva direktiivi kohaselt
   säilitatud andmetele võib juurdepääsu võimaldada ainult õiguskaitse eesmärkidel s.t
   säilitatud andmetele ei saa juurdepääsu elektrooniliste sideteenuste pakkujad.
   Seetõttu on ettepanek subsidiaarsuse põhimõttega kooskõlas.
   • Proportsionaalsuse põhimõte
   Ettepanek on proportsionaalsuse põhimõttega kooskõlas, kuna selle mõju kodanikele
   ja tööstusele on piiratud võimalikult suures ulatuses. Tuleks meenutada, et käesolev
   õigusakt tegeleb ainult liiklusandmetega, mida elektrooniliste sideteenuste pakkujad
   töötlevad. Elektrooniliste sideteenuste sisu jääb väljaspoole direktiiv reguleerimisala.
   Selleks et tasakaalustada võimalikult hästi kõiki kaasatud sotsiaalseid,
   majanduslikke, turvalisuse ja eraelu puutumatusega seotud huve, on eelkõige peetud
   kinni põhiõigustest ja –vabadustest, eriti õigusest elule, ja seatud ranged piirangud
   seoses eraelu puutumatuse rikkumisega.
   Seetõttu on direktiivi ettepaneku puhul võetud arvesse proportsionaalsuse põhimõtet,
   peamiselt kavandatud säilitamistähtaegade puhul, telefoni- ja internetiandmete
   eristamisel, säilitamisele kuuluvate andmete liikide määratlemisel ja kulude
   hüvitamise skeemi puhul. Eelkõige seab ettepanek ranged piirangud eesmärkidele,
   mille täitmiseks võib säilitatud andmeid õiguskaitseorganitele edastada.
   Andmekaitset käsitlevad õigusaktid on säilitatud andmete suhtes täielikult
   kohaldatavad, kusjuures mõju üksikisikute õigustele ja ettevõtjatele on piiratud,
   valides säilitamiseks kindlaksmääratud liiklusandmete kogumi. Lisaks on arvesse
   võetud kehtivat äritava, vähendades märkimisväärselt säilitatavate andmete mahtu,
   määrates interneti kasutamise käigus tekkivate liiklusandmete säilitamiseks lühema
   tähtaja kui tavaliste mobiil- või tavatelefoniside liiklusandmete jaoks.
   Riikide valitsuste, majandusettevõtjate ja kodanike rahalist ja halduskoormust on
   mitmel viisil vähendatud. Esiteks võimaldab direktiiv ühtlustamist, mis tähendab
   selle järgimiseks tehtavate kulutuste vähenemist elektrooniliste sideteenuste või
   üldkasutatavate sidevõrkude pakkujate jaoks. Teiseks on rangete piirangutega
   vähendatud nii säilitamistähtaegadega kui säilitatavate andmekogumitega kaasnevat
   kulu. Võttes arvesse meetme tähtsust kuritegevuse ja terrorismi ennetamisel ja
   sellega võitlemisel, loetakse liikmesriikidele kulude hüvitamise näol tekkida võivat
   lisakulu proportsionaalseks (vt mõju hindamine).
   Tuleks veel rõhutada, et direktiiv ei võta liikmesriikidelt võimalust taotleda
   erimeetmeid andmete säilitamiseks juhul, kui kahtlusalune või kuritegelik ühendus
   on juba kindlaks tehtud või kui tegu on erijuhtumiga nagu näiteks terrorirünnak.
   • Vahendite valik
ET                                         7                                                ET
 ---pagebreak---       Kavandatav õigusakt: direktiiv.
      Muud õigusaktid ei ole kohaldatavad järgmis(t)el põhjus(t)el:
      Sobiva õigusliku aluse küsimust seoses ettepanekuga liiklusandmete säilitamise
      kohta käsitleti hiljuti komisjoni personali töödokumendis. Lühidalt võib kõnealuses
      dokumendis avaldatud seisukoha võtta kokku nii, et liiklusandmete säilitamise
      küsimusega on tegeldud juba varem, eelnevates õigusaktides, mis tuginevad
      esimesest sambast tulenevale õiguslikule alusele näiteks eespool nimetatud
      ülalnimetatud direktiivid 2002/58/EÜ ja 95/46/EÜ. Analüüsis väidetakse, et
      kõnealust küsimust ei ühtlustatud direktiiviga 2002/58/EÜ ainuüksi suutmatuse tõttu
      saavutada poliitilist kokkulepet tegelike säilitamistähtaegade kohta, ja jõutakse
      järeldusele, et seetõttu peab ka edasiste õigusaktide puhul liiklusandmete säilitamise
      kohta (vastupidiselt sätetele, mis reguleerivad õiguskaitseorganite juurdepääsu
      nendele andmetele ja nende andmete vahetust) võtma aluseks esimesest sambast
      tulenevad õigusaktid. See loogika on kooskõlas Euroopa Liidu lepingu artikliga 47,
      mis reguleerib Euroopa Liidu lepingu ja EÜ asutamislepingu vahekorda, sätestades
      selle, et ükski Euroopa Liidu lepinguga kooskõlas vastuvõetud õigusakt ei tohi
      mõjutada EÜ asutamislepinguga kooskõlas vastuvõetud õigusraamistikku.
   4. MÕJU EELARVELE
      Ettepanek ei mõjuta ühenduse eelarvet.
   5. LISATEAVE
      • Kehtetuks muutmise klausel
      Ettepanek sisaldab kehtetuks muutumise klauslit. Komisjoni abistamiseks kontrolliva
      organina on ette nähtud andmete säilitamisega tegeleva foorumi loomine. See rühm
      võiks koondada elektrooniliste sideteenuste valdkonna tehnilisi eksperte ja ka
      õiguskaitseorganite ning andmekaitsega tegelevate ametiasutuste esindajaid.
      • Vastavustabel
      Liikmesriigid peavad komisjonile edastama direktiivi siseriiklikku õigusse ülevõtvate
      sätete tekstid ning nende sätete ja käesoleva direktiivi vastavustabeli.
ET                                           8                                               ET
 ---pagebreak---                                                         2005/0182 (COD)
                                             Ettepanek
                    EUROOPA PARLAMENDI JA NÕUKOGU DIREKTIIV,
         andmete säilitamise kohta, mida on töödeldud üldkasutatavate elektrooniliste
               sideteenuste osutamisel, ja millega muudetakse direktiivi 2002/58/EÜ
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 95,
   võttes arvesse komisjoni ettepanekut,1
   võttes arvesse majandus- ja sotsiaalkomitee arvamust,2
   võttes arvesse regioonide komitee arvamust,3
   tegutsedes asutamislepingu artiklis 251 sätestatud korras
   ning arvestades järgmist:
   (1)     Euroopa Parlamendi ja nõukogu direktiivis 95/46/EÜ üksikisikute kaitse kohta
           isikuandmete töötlemisel4 kohustatakse liikmesriike tagama füüsiliste isikute õigusi ja
           vabadusi, eelkõige õigust eraelu puutumatusele isikuandmete töötlemisel, et seeläbi
           tagada isikuandmete vaba liikumine ühenduses.
   (2)     Euroopa Parlamendi ja nõukogu direktiiviga 2002/58/EÜ, milles käsitletakse
           isikuandmete töötlemist ja eraelu puutumatuse kaitset elektroonilise side sektoris5, on
           direktiivis 95/46/EÜ sätestatud põhimõtted muudetud elektroonilise side sektori
           eeskirjadeks.
   (3)     Direktiivi 2002/58/EÜ artiklites 5, 6 ja 9 määratletakse eeskirjad, mida võrgu- ja
           teenusepakkujad peavad kohaldama elektrooniliste sideteenuste kasutamisega
           kaasnevate liiklus- ja asukohaandmete töötlemise suhtes. Kui kõnealuseid andmed
           enam side edastamiseks ei vajata, tuleb need kustutada või muuta anonüümseks v.a
           andmed, mis on vajalikud arvete koostamiseks või sidumistasude jaoks; nõusoleku
           küsimisel võib teatud andmeid kasutada ka turustamiseesmärkidel ja
           lisaväärtusteenuse osutamiseks.
   1
           ELT C […], […], lk […].
   2
           ELT C […], […], lk […].
   3
           ELT C […], […], lk […].
   4
           EÜT L 281, 23.11.1995, lk 31.
   5
           EÜT L 201, 30.7.2002, lk 37.
ET                                                9                                                ET
 ---pagebreak---    (4)  Direktiivi 2002/58/EÜ artikli 15 lõikes 1 sätestatakse tingimused, mille kohaselt
        liikmesriigid võivad piirata direktiivi artiklites 5 ja 6, artikli 8 lõigetes 1, 2, 3 ja 4 ning
        artiklis 9 sätestatud õigusi ja kohustusi; kui sellised erandid on vajalikud, otstarbekad
        ja proportsionaalsed demokraatlikus ühiskonnas avaliku korra eesmärkidel, s.t et
        kaitsta riiklikku julgeolekut (s.t riigi julgeolekut), riigikaitset, avalikku turvalisust, või
        selleks, et ennetada, uurida, avastada ja kohtus menetleda kuritegusid või
        elektroonilise sidesüsteemi volitamata kasutamist;
   (5)  Mitmed liikmesriigid on võtnud vastu õigusaktid, mille kohaselt teenuse pakkujad
        peaksid andmeid säilitama kuritegude ennetamiseks, uurimiseks ja kohtus
        menetlemiseks; erinevate siseriiklike õigusaktide sätted erinevad üksteisest
        märkimisväärselt;
   (6)  Õiguslikud ja tehnilised erinevused siseriiklike sätete vahel, mis käsitlevad andmete
        säilitamist kuritegude ennetamiseks, uurimiseks, avastamiseks ja kohtus
        menetlemiseks, on takistuseks elektrooniliste sideteenuste siseturul; teenuse
        pakkujatele seatakse erinevaid nõudmisi olenevalt säilitatavate andmete liigist,
        säilitamistingimustest ja säilitamistähtaegadest;
   (7)  Justiits- ja siseküsimuste nõukogu 20. septembri 2001. aasta kohtumise järeldustes
        nõutakse, et õiguskaitseorganitel peaks olema võimalus uurida kuritegusid, millega
        kaasneb elektrooniliste sidevahendite kasutamine ja võtta õigusmeetmeid selliste
        kuritegude toimepanijate suhtes, järgides samas tasakaalu isikuandmete kaitse ja
        õiguskaitseorganite vajaduste vahel evida eeluurimisel juurdepääsu andmetele;
   (8)  Justiits- ja siseküsimuste nõukogu 19. detsembri 2002. aasta kohtumise järeldustes
        rõhutatakse, et elektrooniliste sideteenuste võimaluste märkimisväärse kasvu tõttu on
        elektrooniliste sideteenuste kasutamisega seotud andmed eriti olulised ja seetõttu ka
        väärtuslik vahend kuritegevuse ja kuritegude, eriti organiseeritud kuritegevuse
        ennetamisel, uurimisel, avastamisel ja kohtus menetlemisel;
   (9)  Pärast terrorirünnakuid Madridile andis Euroopa Ülemkogu nõukogule 25. märtsi
        2004. aasta ülesande analüüsida ettepanekuid sideteenuste liiklusandmete säilitamist
        käsitlevate eeskirjade kehtestamise kohta teenuse pakkujatele;
   (10) Deklaratsioonis, mille võttis vastu erakorraline mitteametlik Ülemkogu 13. juulil
        2005, kinnitatakse vajadust võtta meetmeid seoses elektrooniliste sideteenuste
        liiklusandmetega niipea kui võimalik;
   (11) Võttes arvesse liiklusandmete tähtsust raskete kuritegude, nt organiseeritud
        kuritegevus ja terrorism ennetamisel, uurimisel, avastamisel ja kohtus menetlemisel,
        mida näitavad uurimused ja kinnitab mitmete liikmesriikide praktiline kogemus, on
        vaja tagada elektrooniliste sideteenuste pakkujate üldkasutatavate elektroonilise
        sideteenuse või üldkasutatava võrguteenuse pakkumisel töödeldud andmete
        säilitamine teatud ajavahemiku jooksul;
   (12) Säilitatava teabe liikide puhul on arvestatud asjakohase tasakaaluga raskete kuritegude
        ennetamisel, uurimisel, avastamisel ja kohtus menetlemisel saadava kasu ja
        põhjustatud eraelu puutumatuse rikkumise taseme vahel; ka kohaldatava üheaastase
        säilitamistähtaja puhul, mis on ainult internetiprotokolli põhiste elektrooniliste
ET                                                10                                                    ET
 ---pagebreak---         sideteenuste puhul vastavalt kuue kuu pikkune, on mõistlikkuse piires arvesse võetud
        tasakaalu kõigi kaasatud huvide vahel;
   (13) Võttes arvesse tõsiasja, et andmete säilitamine toob elektrooniliste sideteenuste
        pakkujate jaoks kaasa märkimisväärsed lisakulud, samas kui see on kasulik ühiskonna
        avalikule julgeolekule üldiselt, on asjakohane ette näha, et liikmesriigid hüvitaksid
        direktiivi tagajärjel seatud kohustuste täitmise tõttu tekkinud lisakulud;
   (14) Elektrooniliste sideteenustega seotud tehnoloogia muutub kiiresti ja pädevate
        ametiasutuste õiguslikud nõudmised võivad muutuda; sellises olukorras nõu
        andmiseks näeb komisjon ette foorumi loomise, kuhu on koondatud
        õiguskaitseorganite, elektrooniliste sideteenuste tööstuse ja andmekaitsega tegelevate
        ametiasutuste esindajad;
   (15) Tuleb meenutada, et direktiivid 95/46/EÜ ja 2002/58/EÜ on täielikult kohaldatavad
        käesoleva direktiivi kohaselt säilitatavate andmete suhtes; direktiivi 95/46/EÜ artikli
        30 lõike 1 punkt c näeb ette konsulteerimise artikli 29 alusel asutatud töörühmaga;
   (16) On oluline, et liikmesriigid võimaldaksid õiguslikke meetmeid, mis tagaksid käesoleva
        direktiivi kohaselt säilitatud andmete kättesaadavuse ainult pädevatele siseriiklikele
        ametiasutustele kooskõlas siseriikliku õigusega, täielikult kinni pidades asjaomaste
        isikute põhiõigustest; kõnealused meetmed sisaldavad eelkõige asjakohaseid
        tingimusi, piiranguid ja tagatisi, et tagada säilitatud andmete vastavus põhiõigustele
        nagu see on kindlustatud eelkõige inimõiguste ja põhivabaduste kaitse Euroopa
        konventsiooniga;
   (17) Käesoleva direktiivi rakendamiseks vajalikud meetmed tuleks vastu võtta vastavalt
        nõukogu 28. juuni 1999. aasta direktiivile 1999/468/EÜ, millega kehtestatakse
        komisjoni rakendusvolituste kasutamise menetlused;6
   (18) Võetava meetme eesmärki, milleks on ühtlustada teenusepakkujate kohustused
        säilitada teatavaid sideandmeid, nii et oleks tagatud nende kättesaadavus raskete
        kuritegude, nt terrorismi ja organiseeritud kuritegevuse ennetamiseks, uurimiseks,
        avastamiseks ja kohtus menetlemiseks, ei ole liikmesriikidel võimalik piisaval määral
        saavutada ning seetõttu on eesmärk meetme ulatuse ja mõju tõttu paremini saavutatav
        ühenduse tasandil. Ühendus võib võtta meetmeid kooskõlas asutamislepingu artiklis 5
        sätestatud      subsidiaarsuse     põhimõttega.       Nimetatud      artiklis sätestatud
        proportsionaalsuse põhimõtte kohaselt ei lähe käesolev direktiiv kaugemale sellest,
        mis on vajalik nimetatud eesmärkide saavutamiseks.
   (19) Käesolevas direktiivis peetakse kinni põhiõigustest ja eelkõige Euroopa Liidu
        põhiõiguste hartaga tunnustatud põhimõtetest; eelkõige püüab käesolev direktiiv koos
        direktiiviga 2002/58/EÜ tagada põhiõigustest kinnipidamist kodanike eraelu ja
        teabevahetuse puutumatusest kinnipidamise ja isikuandmete kaitsmisega (harta artiklid
        7 ja 8);
   6
        EÜT L 184, 17.7.1999, lk 23.
ET                                               11                                              ET
 ---pagebreak---    ON VASTU VÕTNUD KÄESOLEVA DIREKTIIVI:
                                              Artikkel 1
                                       Sisu ja reguleerimisala
   1.    Käesoleva direktiivi eemärk on ühtlustada üldkasutatavate elektrooniliste
         sideteenuste või üldkasutatavate sidevõrkude pakkujate kohustused töödelda ja
         säilitada teatavaid andmeid, et need oleksid kättesaadavad raskete kuritegude, nt
         terrorismi ja organiseeritud kuritegevuse ennetamiseks, uurimiseks, avastamiseks ja
         kohtus menetlemiseks.
   2.    Käesolevat direktiivi kohaldatakse nii füüsiliste kui juriidiliste isikute liiklus- ja
         asukohaandmete suhtes, nagu ka sellega seotud teabe suhtes, mis on vajalik abonendi
         või registreeritud kasutaja kindlaksmääramiseks. Direktiiv ei ole kohaldatav
         elektroonilise sideteenuse sisu suhtes, sealhulgas teave, mis kaasneb elektroonilise
         sidevõrgu kasutamisega.
                                              Artikkel 2
                                               Mõisted
   1.    Käesolevas direktiivis kehtivad mõisted, mis sisalduvad direktiivides 95/46/EÜ,
         2002/21/EÜ7 ja ka direktiivis 2002/58/EÜ.
   2.    Käesolevas direktiivis kasutatakse järgmisi mõisteid:
         a)     andmed – liiklus- või asukohaandmed, samuti seonduv teave, mis on vajalik
         abonendi või kasutaja kindlaks tegemiseks;
         b)     kasutaja – juriidiline või füüsiline isik, kes kasutab üldkasutatavat
         elektroonilist sideteenust isiklikel või ärilistel eesmärkidel, ilma et ta oleks tingimata
         kõnealust teenust tellinud;
   .
                                              Artikkel 3
                                     Kohustus andmeid säilitada
   1.    Erandina direktiivi 2002/58/EÜ artiklitest 5, 6 ja 9, võtavad liikmesriigid meetmeid,
         mis tagavad, et nende jurisdiktsiooni alla kuuluvate üldkasutatavate elektrooniliste
         sideteenuste või üldkasutatavate sidevõrkude pakkujate tegevusega kaasnevad või
         nende töödeldud andmed säilitatakse vastavalt käesoleva direktiivi sätetele.
   2.    Liikmesriigid võtavad meetmeid, et vastavalt käesolevale direktiivile säilitatud
         andmed oleksid kättesaadavad ainult pädevatele siseriiklikele ametiasutustele,
         konkreetsetel juhtudel ja vastavalt siseriiklikule õigusele, selleks et ennetada, uurida,
   7
        EÜT L 108, 24.4.2002, lk 33.
ET                                                12                                                ET
 ---pagebreak---              avastada ja kohtus menetleda raskeid kuritegusid nagu terrorism ja organiseeritud
             kuritegevus.
                                              Artikkel 4
                                    Säilitatavate andmete liigid
   Liikmesriigid tagavad, et käesoleva direktiivi kohaselt säilitatakse järgmisi andmeliike:
           (a)     andmed, mis on vajalikud sideallika leidmiseks ja kindlaksmääramiseks.
           (b)     andmed, mis on vajalikud side sihtpunkti leidmiseks ja kindlaksmääramiseks.
           (c)     andmed, mis on vajalikud side kuupäeva, aja ja kestuse kindlaksmääramiseks;
           (d)     andmed, mis on vajalikud sideliigi kindlaksmääramiseks;
           (e)     andmed, mis on vajalikud             sidevahendi   või   oletatava  sidevahendi
                   kindlaksmääramiseks;
           (f)     andmed, mis on vajalikud mobiilsidevahendi asukoha kindlaksmääramiseks;
   Andmed, mida ülalnimetatud andmeliikide kohaselt tuleb säilitada, on täpsemalt määratletud
   lisas.
                                              Artikkel 5
                                         Lisa läbivaatamine
   Lisa vaadatakse läbi korrapäraselt vastavalt menetlusele, millele on osutatud artikli 6 lõikes 2.
                                              Artikkel 6
                                               Komitee
   1.        Komisjoni abistab komitee, kuhu kuuluvad liikmesriikide esindajad ja eesistujana
             komisjoni esindaja.
   2.        Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7,
             võttes arvesse nimetatud otsuse artikli 8 sätteid.
   3.        Otsuse 1999/468/EÜ artikli 5 lõikes 6 sätestatud tähtaeg on kolm kuud.
                                              Artikkel 7
                                         Säilitamistähtajad
   Liikmesriigid tagavad, et artiklis 4 osutatud andmeliike säilitatakse ühe aasta pikkuse tähtaja
   jooksul alates side toimumise kuupäevast, välja arvatud andmed, mis on seotud peamiselt või
   täielikult internetiprotokolli põhiselt toimunud elektroonilise sidega. Viimaste
   säilitamistähtaeg on kuus kuud.
ET                                                 13                                                ET
 ---pagebreak---                                                 Artikkel 8
                              Säilitatavate andmete säilitamistingimused
   Liikmesriigid tagavad, et andmed säilitatakse vastavalt käesolevale direktiivile sel viisil, et
   säilitatud andmeid ja kogu muud andmetega seonduvat vajalikku teavet saaks taotlusel
   viivitamatult pädevatele ametiasutustele edastada.
                                                Artikkel 9
                                                Statistika
   Liikmesriigid tagavad, et üldkasutatava elektroonilise sideteenuse pakkumisega seoses
   töödeldud säilitatud andmete kohane statistika edastatakse Euroopa Komisjonile igal aastal.
   Selline statistika hõlmab:
   – juhtumeid, mil teavet on edastatud asjakohastele ametiasutustele vastavalt kohaldatavale
      siseriiklikule seadusele,
   – aega, mis jääb andmete säilitamise kuupäeva ja kuupäeva vahele, mil pädev ametiasutus
      andmete edastamist taotles;
   – juhtumeid, mil taotlusi ei olnud võimalik täita.
   Selline statistika ei sisalda isikuandmeid.
                                                Artikkel 10
                                                  Kulud
   Liikmesriigid tagavad, et üldkasutatavate elektrooniliste sideteenuste või üldkasutatavate
   sidevõrkude pakkujatele hüvitatakse ettenäitamisel lisakulud, mis on ilmnenud neile
   käesoleva direktiivi tulemusena asetatud kohustuste täitmisel.
                                                Artikkel 11
                                    Direktiivi 2002/58/EÜ muutmine
   Direktiivi 2002/58/EÜ artiklisse 15 lisatakse lõige 1a järgmises sõnastuses:
   ”1a. Lõige 1 ei ole kohaldatav kohustuste suhtes, mis seonduvad andmete säilitamisega
   raskete kuritegude nagu terrorism ja organiseeritud kuritegevus ennetamise, uurimise,
   avastamise ja kohtus menetlemisega tulenevalt direktiivist 2005/.../EÜ. * * ELT L nr ….”.
                                                Artikkel 12
                                               Hindamine
   1.        Hiljemalt kolme aasta möödumisel kuupäevast, millele on osutatud artikli 13 lõikes
             1, esitab komisjon Euroopa Parlamendile ja nõukogule käesoleva direktiivi
             kohaldamise ja selle mõju hindamise seoses majandusettevõtjate ja tarbijatega, võttes
             arvesse artikli 9 kohaselt komisjonile esitatud statistilisi tegureid, selleks et
ET                                                  14                                             ET
 ---pagebreak---             otsustada, kas käesoleva direktiivi sätteid on vaja muuta, eelkõige seoses artiklis 7
            sätestatud säilitamistähtaegadega.
   2.       Selleks analüüsib komisjon kõiki tähelepanekuid, mis liikmesriigid või üksikisikute
            kaitsega tegelev töörühm talle on esitanud isikuandmete töötlemise kohta, nagu
            sätestatud direktiivi 95/46/EÜ artiklis 29.
                                              Artikkel 13
                                             Ülevõtmine
   1.       Liikmesriigid jõustavad käesoleva direktiivi täitmiseks vajalikud õigusnormid
            [hiljemalt 15 kuu möödumisel direktiivi vastuvõtmisest]. Nad edastavad kõnealuste
            õigusnormide teksti ning kõnealuste õigusnormide ja käesoleva direktiivi vahelise
            vastavustabeli viivitamata komisjonile.
            Kui liikmesriigid need normid vastu võtavad, lisavad nad nendesse või nende
            ametliku avaldamise korral nende juurde viite käesolevale direktiivile. Sellise
            viitamise viisi näevad ette liikmesriigid.
   2.       Liikmesriigid teatavad komisjonile vastavalt käesolevale direktiivile kohandatud
            tähtsamate õigus- ja haldusnormide teksti.
                                              Artikkel 14
                                             Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu
   Teatajas.
                                              Artikkel 15
                                             Adressaadid
   Käesolev direktiiv on adresseeritud liikmesriikidele.
   Brüssel,
   Euroopa Parlamendi nimel                      Nõukogu nimel
   president                                     eesistuja
ET                                                 15                                             ET
 ---pagebreak---                                                 Lisa
   Säilitamisele kuuluvad andmeliigid käesoleva direktiivi artiklis 4 määratletud liikide alusel.
   a)       Andmed, mis on vajalikud sideallika leidmiseks ja kindlaksmääramiseks:
            (1)    Tavatelefonivõrgu puhul:
                   (a)    Helistaja telefoninumber;
                   (b)    Abonendi või registreeritud kasutaja nimi ja aadress;
            (2)    Mobiiltelefonivõrgu puhul:
                   (a)    Helistaja telefoninumber;
                   (b)    Abonendi või registreeritud kasutaja nimi ja aadress;
            (3)    Internetiühenduse, e-posti ja internetitelefoni puhul:
                   (a)    Dünaamiline või staatiline         internetiühenduse  pakkujale     viitav
                          internetiprotokolli aadress;
                   (b)    Sideallika kasutajatunnus;
                   (c)    Üldkasutatavasse telefonivõrku saabuva side ühendustunnus või
                          telefoninumber;
                   (d)    Abonendi või registreeritud kasutaja nimi ja aadress, kelle nimele
                          internetiprotokolli aadress, ühendustunnus või kasutajanimi olid
                          registreeritud hetkel, mil side toimus.
   b)       Andmed, mis on vajalikud side sihtpunkti leidmiseks ja kindlaksmääramiseks:
            (1)    Tavatelefonivõrgu puhul:
                   (a)    Valitud telefoninumber või numbrid;
                   (b)    Abonendi (abonentide) või registreeritud kasutaja(te) nimi (nimed) ja
                          aadress(id);
            (2)    Mobiiltelefonivõrgu puhul:
                   (a)    Valitud telefoninumber või numbrid;
                   (b)    Abonendi (abonentide) või registreeritud kasutaja(te) nimi (nimed) ja
                          aadress(id);
            (3)    Internetiühenduse, e-posti ja internetitelefoni puhul:
                   (a)    Side vastuvõtja(te) ühendustunnus või kasutajatunnus;
ET                                                16                                                 ET
 ---pagebreak---              (b)    Abonendi (abonentide) või registreeritud kasutaja(te) nimi (nimed) ja
                    aadress(id);
   c) Andmed, mis on vajalikud side kuupäeva, aja ja kestuse kindlaksmääramiseks;
      (1)    Tavatelefonivõrgu ja mobiiltelefonivõrgu puhul:
             (a)    Side alguse ja lõpu kuupäev ja kellaaeg.
      (2)    Internetiühenduse, e-posti ja internetitelefoni puhul:
             (a)    Internetisessioonide sisse- ja väljalogimise kuupäev ja kellaaeg
                    vastavalt ajatsoonile
   d) Andmed, mis on vajalikud sideliigi kindlaksmääramiseks;
      (1)    Tavatelefonivõrgu puhul:
             (a)    Kasutatud telefoniteenus, nt hääle-, konverentskõne-, faksi- ja
                    sõnumiteenus.
      (2)    Mobiiltelefonivõrgu puhul:
             (a)    Kasutatud telefoniteenus, nt hääle-, konverentsikõne-, lühisõnumi-,
                    täiustatud sõnumiteenus- või multimeediateenus.
   e) Andmed, mis on            vajalikud     sidevahendi     või   oletatava sidevahendi
      kindlaksmääramiseks:
      (1)    Mobiiltelefonivõrgu puhul:
             (a)    Helistaja ja vastuvõtja rahvusvaheline mobiilside abonendi tunnus
                    (IMSI);
             (b)    Helistaja ja vastuvõtja rahvusvaheline mobiilside lõppseadme tunnus
                    (IMEI).
      (2)    Internetiühenduse, e-posti ja internetitelefoni puhul:
             (a)    Helistaja telefoninumber sissehelistamisega internetiühenduse puhul;
             (b)    Digitaalne abonendiliin (DSL) või mõni muu tunnus side lõpp-punkti
                    kohta;
             (c)    Meediumpöörduse juhtimise aadress (MAC) või mõni muu tunnus
                    side algpunktiks oleva võrguseadme kohta.
   f) Andmed, mis on vajalikud mobiilsidevahendi asukoha kindlaksmääramiseks:
      (1)    Tugijaama tunnus (Cell ID) side alustamise ja lõpetamise ajal;
      (2)    Andmete kaardistamine tugijaamade identifitseerimistunnuste vahel ja nende
             geograafiline asukoht side alustamise ja lõpetamise ajal.
ET                                          17                                            ET